Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՀԱՅՍԱՍՏԱՆԻ ՀԱՆՐԱՊԵՏՈՒԹՅԱՆ ԸՆԴԵՐՔԻ ՄԱՍԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. Հայաստանի Հանրապետության ընդերքի մասին 2011 թվականի նոյեմբերի 28-ի ՀՕ-280-Ն օրենսգրքի (այսուհետ՝ Oրենսգիրք) 3-րդ հոդվածի 1-ին մասի **32-րդ կետն շարադրել հետևյալ խմբագրությամբ.**

«**32) շրջակա միջավայրի վրա ազդեցության նախնական գնահատման հայտ՝** «Շրջակա միջավայրի վրա ազդեցության գնահատման և փորձաքննության մասին «Հայաստանի Հանրապետու­թյան օրենքի 4-րդ հոդվածի 1-ին մասի23-րդ կետով սահմանված փաստաթուղթ.»:

1. **Օրենսգրքի** 3-րդ հոդվածի 1-ին մասը լրացնել հետևյալ բովանդակությամբ 49-րդ և 50-րդ կետերով.

**«49) ոչ մետաղական օգտակար հանածոյի հանույթի մեկանգամյա թույլտվություն՝** ընդերքի որոշակի տեղամասից հանույթ կատարելու իրավունք.

**50) ոչ մետաղական օգտակար հանածոյի հանույթ՝** օգտակար հանածոների պաշարների պետական հաշվեկշռում չհաշվառված ոչ մետաղական օգտակար հանածոների դուրս բերումը ընդերքից »:

1. **Օրենսգրքի** 17-րդ հոդվածի 1-ին մասը լրացնել հետևյալ բովանդակությամբ 22-րդ կետով.

«22) ընդերքօգտագործման ոլորտի վերաբերյալ վարչական ռեգիստրների վարման համար վարչական վիճակագրական «Երկրաբանական ուսումնասիրություն­ների մասին» (տարեկան), «Երկրաբանական ուսումնասիրությունների կատարման մասին» (եռամսյակային), «Օգտակար հանածոների կորզումն արդյունահանման ժամանակ» (տարեկան) և «Oգտակար հանածոների հարստացման, մետաղագործական վերափոխման, մակաբացված ապարների և արտադրական լցակույտերի համալիր օգտագործման մասին» (տարեկան) հաշվետվությունների ձևերի, դրանց լրացման հրահանգների և ներկայացման կարգի սահմանում:

1. **Օրենսգրքի** 30-րդ հոդվածի վերնագրում «Զգուշացումը» բառից հետո լրացնել «, կասեցումը» բառը:
2. **Օրենսգրքի** 30-րդ հոդվածի՝

1.2-րդ մասից հետո լրացնել հետևյալ բովանդակությամբ 2.1-րդ և 2.2-րդ մասերով.

«2.1 Ընդերքօգտագործման իրավունքը կասեցվում է միչև մեկ տարի ժամկետով եթե՝

1. սույն օրենսգրքի 38-րդ հոդվածի 2-րդ մասի 8-րդ կետով կամ սույն օրենսգրքի 49-րդ հոդվածի 2-րդ մասի 9-րդ կետով սահմանված ֆինանսական և տեխնիկական կարողությունների ու միջոցների մասին ներկայացված տեղեկատվության՝ կառավարության կողմից սահմանված պահանջներից որևէ մեկի չպահպանելը,
2. աշխատանքների անվտանգության, շրջակա միջավայրի վրա ազդեցության, ընդերքօգտագործման իրավունքների այն պայմանները խախտելու, որոնք ազդում են սույն օրենսգրքի 7-րդ հոդվածի 1-ին մասի 2-րդ և 3-րդ կետերով սահմանված փորձաքննության դրական եզրակացություն ստացած նախագծային կամ ծրագրային դրույթների իրականացման վրա,
3. սույն օրենսգրքի 59-րդ հոդվածի 3-րդ մասի 7-րդ կետով սահմանված օգտակար հանածոների պաշարների շարժի վերաբերյալ տարեկան հաշվետվությունները լիազոր մարմին չներկայացնելը,
4. սույն օրենսգրքի 54-րդ հոդվածի 4-րդ մասի 9-րդ կետով սահմանված համայնքի սոցիալ-տնտեսական զարգացման ոլորտում ստանձնած պարտավորությունների չափը և ժամկետները չպահպանելը,
5. սույն օրենսգրքի 17-րդ հոդվածի 3-րդ մասի 2-րդ պարբերությունով սահմանված հանքարդյունահանման աշխատանքներն առանց այդ տարածքի սեփականատիրոջ համաձայնության կամ հողատարածքի օգտագործման պայմանագրի իրականացման,
6. սույն օրենսգրքի 21-րդ հոդվածով սահմանված լեռնահատկացման և սույն օրենսգրքի 16-րդ հոդվածով սահմանված ընդերքօգտագործման համար ահնրաժեշտ հողատարածքի սահմանների անհամապատասխանությունը,
7. սույն օրենսգրքի 59-րդ հոդվածի 4-րդ մասի պահանջների չկատարելը,
8. սույն օրենսգրքի 80-րդ հոդվածի 10-րդ մասի պահանջների չկատարելը:

2.2. Սույն հոդվածի 2.1-րդ մասով նախատեսված դեպքերում լիազոր մարմինը կասեցնում է ընդերքօգտագործման իրավունքը, եթե ընդերքօգտագործողը սույն օրենսգրքի 30-րդ հոդվածի 2-րդ մասի 1-ին և 2-րդ կետով սահմանված զգուշացումն ստանալուց հետո սույն օրենսգրքի 30-րդ հոդվածի 5-րդ մասի 3-րդ կետով սահմանված ժամկետում չի վերացրել զգուշացման հիմքերը:»:

2. 3-րդ մասում «զգուշացման« բառից հետո լրացնել «կամ կասեցման» բառերը, իսկ «ընթացքում» բառից հետո լրացնել «կամ սույն հոդվածի 2.1 մասով սահմանված ժամկետում» բառերը:

1. **Օրենսգրքի** 33-րդ հոդվածի 2-րդ մասի՝
2. 2-րդ կետում «վկայականի պատճենը» բառերը փոխարինել «համարը» բառով:
3. 4-րդ կետն ուժը կորցրած ճանաչել:
4. 5-րդ կետում «ծրագիրը» բառից հետո լրացնել «՝ սույն օրենսգրքի 36-րդ հոդվածի 2-րդ մասին համապատասխան» բառերը:
5. **Օրենսգրքի** 36-րդ հոդվածի՝
   * 1. 2-րդ մասը լրացնել հետևյալ բովանդակությամբ 4-րդ կետով.

«4) ընդերքի այն տեղամասի նկարագրությունը, որտեղ ուսումնասիրություն իրականացնելու համար ներկայացվել է դիմումը, և ընդերքի այդ տեղամասի հատակագիծը` ծայրակետային կոորդինատներով.»:

1. **Օրենսգրքի** 38-րդ հոդվածի 2-րդ մասի՝
2. 1-ին կետում «իրավաբանական անձի դեպքում» բառերը հանել, իսկ «վկայականի պատճենը» բառերը փոխարինել «համարը» բառով:
3. 4-րդ և 6-րդ կետերը ուժը կորցրած ճանաչել:
4. **Օրենսգրքի**  39-րդ հոդվածի`
5. 2-րդ մասը լրացնել հետևյալ բովանդակությամբ 3-րդ կետով.

«3) ընդերքի հայցվող տեղամասի ընդհանուր և երկրաբանական նկարագրությունները` երկրաբանական քարտեզով, հատակագիծը` ծայրակետային կոորդինատներով:»:

1. Ուժը կորցրած ճանաչել 3-րդ մասի 1-ին կետը:
2. **Օրենսգրքի**  40-րդ հոդվածի 7-րդ մասի 4-րդ և 51-րդ հոդվածի 11-րդ մասի 3-րդ կետերից հանել «համառոտ» բառը:
3. **Օրենսգրքի** 42-րդ հոդվածի՝
4. 2-րդ մասում «հետո» բառից հետո լրացնել «20 օրվա ընթացքում օգտակար հանածոների արդյունահանման նպատակով երկրաբանական ուսումնասիրության իրավունք կրողի ներկայացրած դիմումի հիման վրա» բառերը, իսկ «հանքարդյունահանման» բառը փոխարինել «արդյունահանման» բառով:
5. 2-րդ մասից հետո լրացնել հետևյալ բովանդակությամբ 2.1-ին մաս.

«2.1 Օգտակար հանածոյի արդյունահանման նպատակով ընդերքի երկրաբանական ուսումնասիրության իրավունք ունեցող անձը կարող է ցանկացած ժամանակ, բայց ոչ ուշ, քան օգտակար հանածոյի արդյունահանման նպատակով ընդերքի երկրաբանական ուսումնասիրության թույլտվության գործողության ժամկետը լրանալուց առնվազն 6 ամիս առաջ, դիմել լիազոր մարմին օգտակար հանածոյի արդյունահանման նպատակով ընդերքի երկրաբանական ուսումնասիրության թույլտվության գործողության ժամկետը երկարաձգելու համար »:

1. Հոդվածը լրացնել հետևյալ բովանդակությամբ 9-րդ մասով.

«9. Սույն հոդվածի 4-8-րդ մասերով սահմանված պահանջները չեն տարածվում սույն հոդվածի 2-րդ մասի նկատմամբ:»:

1. **Օրենսգրքի** 46-րդ հոդվածի 2-րդ մասի՝
2. 2-րդ կետը շարադրել հետևյալ խմբագրությամբ.

«2) լիազոր մարմնին տեղեկացնել նոր հայտնաբերված օգտակար հանածոների մասին, դրանց հայտնաբերումից հետո` 14 օրվա ընթացքում.»:

1. 6-րդ կետը շարադրել հետևյալ խմբագրությամբ.

«6) իրականացնել սույն օրենսգրքի 39-րդ հոդվածի 3-րդ մասի 2-րդ և 3-րդ կետերի դրույթներով սահմանված փաստաթղթերում ներառված միջոցառումները.»:

1. 2-րդ մասը լրացնել հետևյալ բովանդակությամբ 8-րդ կետով .

<8) լիազոր մարմնին ներկայացնել վարչական վիճակագրական «Երկրաբանական ուսումնասիրություն­ների մասին» (տարեկան) և «Երկրաբանական ուսումնասիրությունների կատարման մասին» (եռամսյակային) հաշվետվությունները>:

1. Օրենգիրքը լրացնել հետևյալ բովանդակությամբ 48.2-րդ հոդվածով.

**«ՀՈԴՎԱԾ 48.2.** Ոչ մետաղական օգտակար հանածոյի հանույթի մեկանգամյա թույլտվության տրամադրումը և ժամկետները

1. Օգտակար հանածոների պաշարների պետական հաշվեկշռում չհաշվառված ոչ մետաղական օգտակար հանածոների հանույթի թույլտվությունը տրվում է օգտակար հանածոյի հանույթի նախատեսված ժամկետում, բայց ոչ ավել քան 1 տարի ժամկետով:
2. Ոչ մետաղական օգտակար հանածոների հանույթի թույլտվություն ստանալու համար իրավաբանական անձը դիմում է լիազոր մարմնին:
3. Դիմումում նշվում կամ դրան կից ներկայացվում են՝
   1. իրավաբանական անձի պետական գրանցման համարը,
   2. ընդերքի տեղամասի կոորդինատները, հանույթի ծավալը, նախատեսվող ժամկետը,
   3. տրանuպորտային կամ հաղորդակցության ուղիների կամ թունելների կառուցման նախագծերի Շրջակա միջավայրի վրա ազդեցության փորձաքննական դրական եզրակացությունը կամ սելավատարների մաքրման աշխատանքների թույլտվությունը (ըստ վերաբերելիության):
4. Ոչ մետաղական օգտակար հանածոյի հանույթի մեկանգամյա թույլտվության ձևը և տրամադրման (մերժման) կարգը սահմանում է կառավարությունը:
5. Սույն հոդվածը չի տարածվում հայկական ատոմային էլեկտրակայանի բնականոն գործունեությունն ապահովելու համար պինդ ռադիոակտիվ թափոնների երկարաժամկետ պահպանման (թաղման) նպատակով կոնտեյների պատրաստման նպատակով ոչ մետաղական օգտակար հանածոյի հանույթի դեպքերի վրա: Հայկական ատոմային էլեկտրակայանի կարիքների համար ոչ մետաղական օգտակար հանածոյի հանույթի թույլտվության տրամադրման կարգը սահմանում է կառավարությունը:»:
6. **Օրենսգրքի** 49-րդ հոդվածի՝
7. 2-րդ մասի՝
   1. 1-ին կետից «իրավաբանական անձի դեպքում» բառերը հանել, իսկ «վկայականի պատճենը» բառերը փոխարինել «համարը» բառով,
   2. 5-րդ կետում «նախագիծը» բառից հետո լրացնել «՝ սույն օրենսգրքի 50-րդ հոդվածի 1-ին մասին համապատասխան» բառերը:
8. Ուժը կորցրած ճանաչել 2-րդ մասի 3-րդ և 7-րդ կետերը :
9. **Օրենսգրքի** 50-րդ հոդվածի՝

1. 1-ին մասը լրացնել հետևյալ բովանդակությամբ 2.1-րդ կետով.

«2.1) ընդերքի տեղամասի երկրաբանա­կան նկարագրությունը, հանքավայրի երկրաբանական, հաստատված պա­շար­ների բլոկավորման քարտեզները համապատասխան կտրվածքներով, հանքի շարժը ըստ տարիների ցուցադրող գծագրերը, հանքի գլխավոր հատա­կագիծը, հանքի շահագործման նախապատրաստման և արդյունահանման աշխատանքների ժամանակացույցը:»:

2. 1-ին մասը լրացնել հետևյալ բովանդակությամբ 9-րդ կետով.

«9) ստորերկրյա հանքային ջրերի հանքա­վայրերի շահագործման դեպքում ռեժիմային դիտարկումներ, ջրային ռեսուրսներն սպառումից և աղտո­տումից պահպանելու միջոցա­ռումներ:»

1. **Օրենսգրքի** 53-րդ հոդվածի 1-ին մասի 4-րդ կետում «և» բառից հետո լրացնել «(կամ)» բառը:
2. **Օրենսգրքի** 54-րդ հոդվածի՝
3. 4-րդ մասի՝

1) 1-ին կետում «տեսակները» բառը փոխարինել «և (կամ) ուղեկից բաղադրիչների անվանումները» բառերով.

2) 2-րդ կետում «լեռնահատկացման» բառից առաջ լրացնել «օգտակար հանածոյի արդյունահանման նպատակով տրամադրված ընդերքի տեղամասի և,» բառերը.

3) 4-րդ կետը շարադրել հետևյալ խմբագրությամբ.

«4) օգտակար հանածոների պաշարների վերագնահատման կամ արդյունահանման, ընդերքօգտագործման թափոնների տեղադրման, ֆինանսական ներդրումների, օգտակար հանածոների արդյունահանման համալիրի ստեղծման աշխատանքների ենթադրվող ժամկետները` ըստ փուլերի, իսկ զուգահեռաբար լրահետախուզման աշխատանքներ կատարելու դեպքում` դրանց կատարման ժամանակացույցը.»,

4) 6-րդ կետում «հաստատված» բառից հետո լրացնել «և պետական հաշվեկշռում հաշվառված» բառերը,

2. 4-րդ մասը լրացնել հետևյալ բովանդակությամբ 12-րդ կետով. «12) ընդերքօգտագործման թափոնների կառավարման և ընդերքօգտագործման թափոնների վերամշակման փոփոխված պլանները, ինչպես նաև դրանց իրականացման փոփոխված ֆինանսական երաշխիքը ընդերքի օգտագործման հետ կապված շրջակա միջավայրի պահպանության ոլորտում բնապահպանության բնագավառի պետական կառավարման լիազոր մարմին համաձայնեցման ներկայացնելու դրույթները: »:

1. Հոդվածը լրացնել հետևյալ բովանդակությամբ 6-րդ մասով.

«6. Ստորերկրյա հանքային ջրերի հանքա­վայրերի շահագործման դեպքում անհրաժեշտ է նախատեսել ռեժիմային դիտարկումներ, ջրային ռեսուրսները սպառումից և աղտո­տումից պահպանելու միջոցա­ռումներ:»:

1. **Օրենսգրքի** 59-րդ հոդվածի՝
2. 1-ին մասի 6-րդ կետից հանել «երկրաբանական ուսումնասիրության» բառերը.
3. 3-րդ մասի 8-րդ կետում «անհրաժեշտ» բառը փոխարինել «ստացած» բառով.
4. 3-րդ մասի 15-րդ կետից հանել «արդյունահանում չիրականացնելու դեպքում դրանց» բառերը:
5. 3-րդ մասը լրացնել նոր 18-րդ կետով հետևյալ բովանդակությամբ.

«18) լիազոր մարմնին ներկայացնել վարչական վիճակագրական «Օգտակար հանածոների կորզումն արդյունահանման ժամանակ» (տարեկան) և «Oգտակար հանածոների հարստացման, մետաղագործական վերափոխման, մակաբացված ապարների և արտադրական լցակույտերի համալիր օգտագործման մասին» (տարեկան) հաշվետվությունները:»:

1. Օրենսգրքի ամբողջ տեքստում «աշխատանքային ծրագիր» և «աշխատանքային նախագիծ» բառերն իրենց հոլովաձևերով համապատասխանաբար փոխարինել «ծրագիր» և «նախագիծ» բառերով՝ իրենց հոլովաձևերով:
2. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։